ผมมีอาการท้องเสียถ่ายเป็นน้ำสีเหลืองๆมา 3วันแล้วยังไม่มีทีท่าว่าจะหาย จะเป็นหนักๆที่เข้าห้องน้ำหลายรอบตอนช่วงตี4-10โมงเช้า ประมาณ5-6 รอบ ทุกวัน ไม่มีอาการแน่นท้องหรือปวดท้อง ไม่อาเจียนไม่มีไข้ แต่รู้สึกเหมือนมีอาการอาหารไม่ย่อย อยากทราบว่าผมจะเป็นโรคอะไรร้ายแรงไหมครับล
สวัสดีค่ะ อาการถ่ายอุจจาระเหลวหรือท้องเสียหากเป็นไม่เกิน 2 สัปดาห์ อาจเกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุ แบ่งออกเป็น1.การติดเชื้อ สาเหตุเกิดจากการกินอาหารและดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด มีการปนเปื้อนเชื้อโรค ซึ่งได้แก่- เชื้อแบคทีเรีย เป็นสาเหตุที่พบบ่อยที่สุด เช่น จากเชื้อ อีโคไล (E.coli) เชื้อ staphylococcus, เชื้อ Shigella, เชื้ออหิวาตกโรค,ไทฟอยด์ เป็นต้น- ไวรัส เช่น โรตาไวรัส, อะดีโนไวรัส- เชื้อปรสิตและพยาธิ- เชื้อรา พบในคนที่มีระบบภูมิคุ้มกันบกพร่อง เช่นติดเชื้อ HIV2. สาเหตุที่ไม่ได้เกิดจากการติดเชื้อ เช่น จากลำไส้ขาดเลือด ลำไส้อักเสบจากโรคภูมิแพ้ตัวเอง เป็นต้น แต่มักจะมีอาการอื่นๆ นอกเหนือจากถ่ายเหลวร่วมด้วยดังนั้นอาการของ ที่มาอาการแบบเฉียบพลันมา 3 วัน จึงน่าจะมีสาเหตุจากการติดเชื้อต่างๆ ที่กล่าวไปในเบื้องต้นแนะนำให้กินอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด เพราะย่อยยาก และทำให้อาการถ่ายเหลวหายช้าทานอาหารที่ปรุงสุกใหม่ ดื่มน้ำสะอาดให้มาก และดื่มน้ำเกลือแร่เสริมด้วย เพื่อทดแทนเกลือแร่ที่เสียไป ป้องกันอาการอ่อนเพลียและเหนื่อยที่อาจตามมา อาจทานคาร์บอนเพื่อช่วยในการดูดซึมสารพิษหากยังมีถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง เบ้าตาลึก อ่อนเพลีย หัวใจเต้นเร็ว มีไข้ขึ้น เป็นต้น หรือมีอาการปวดท้องรุนแรง ถ่ายเหลวนานเกิน 2 สัปดาห์ ในกรณีเหล่านี้ควรไปพบแพทย์ เพื่อให้สารน้ำทางหลอดเลือดทดแทนค่ะ